CELEX: 62020TN0609
Language: lt
Date: 2020-09-30 00:00:00
Title: Byla T-609/20: 2020 m. rugsėjo 30 d. pareikštas ieškinys byloje LA International Cooperation / Komisija

2021 1 18   
            
            
               LT
            
            
               Europos Sąjungos oficialusis leidinys
            
            
               C 19/54
            
         
      2020 m. rugsėjo 30 d. pareikštas ieškinys byloje LA International Cooperation / Komisija
      
      (Byla T-609/20)
      (2021/C 19/59)
      Proceso kalba: anglų
      
         Šalys
      
      
         Ieškovė: LA International Cooperation Srl (Milanas, Italija), atstovaujama solisitoriaus B. O’Connor ir advokato M. Hommé
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  Panaikinti 2020 m. liepos 20 d. Komisijos sprendimą, tiesiogiai adresuotą ieškovei (ginčijamas sprendimas), kuriuo ieškovei neleidžiama dalyvauti ES biudžeto ir 11-ojo Europos plėtros fondo vadovaujamos sutarčių suteikimo procedūrose ar būti atrinktai naudoti Sąjungos lėšas pagal Reglamentą (ES, Euratomas) 2018/1046 (1) ir naudoti Europos plėtros fondo lėšas pagal Reglamentą (ES) 2018/1877 (2) ir
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi šešiolika pagrindų.
      
                  1.
               
               
                  Pirmasis ieškinio pagrindas grindžiamas gero administravimo principo, draudimo piktnaudžiauti teisėmis, rūpestingumo pareigos ir Reglamento (ES, Euratomas) Nr. 883/2013 (3) pažeidimu.
               
            
                  2.
               
               
                  Antrasis ieškinio pagrindas grindžiamas tuo, kad tariamai OLAF teisingai nesikreipė į ieškovę ir pažeidė teisę į gynybą, rūpestingumo pareigą ir teisę į teisingą procesą.
               
            
                  3.
               
               
                  Trečiasis ieškinio pagrindas grindžiamas Reglamento (ES, Euratomas) Nr. 883/2013 7 ir 9 straipsnių, gero administravimo teisės, rūpestingumo pareigos ir teisės į teisingą procesą pažeidimu.
               
            
                  4.
               
               
                  Ketvirtasis ieškinio pagrindas grindžiamas Pagrindinio OLAF reglamento 9 straipsnio 4 dalies, teisės į teisingą procesą ir pareigos motyvuoti pažeidimu.
               
            
                  5.
               
               
                  Penktasis ieškinio pagrindas grindžiamas tuo, kad tariamai OLAF pažeidė Reglamento (ES, Euratomas) Nr. 883/2013 7 straipsnio 8 dalį ir gero administravimo principą.
               
            
                  6.
               
               
                  Šeštasis ieškinio pagrindas grindžiamas Reglamento (ES, Euratomas) Nr. 883/2013 9 straipsnio 1 dalies ir gero administravimo teisės pažeidimu.
               
            
                  7.
               
               
                  Septintasis ieškinio pagrindas grindžiamas tuo, kad tarimai EDES komisija pažeidė Pagrindinių žmogaus teisių chartijos 41, 47, 48 ir 54 straipsnius, atlikusi OLAF nustatytų faktų pirminį teisinį kvalifikavimą.
               
            
                  8.
               
               
                  Aštuntasis ieškinio pagrindas grindžiamas tuo, kad OLAF parengta galutinė ataskaita tariamai neleidžia EDES kolegijai atlikti nepriklausomo vertinimo ar tinkamai įvertinti ieškovės argumentų svarbą, taip pažeidžiant gero administravimo principą ir Finansinio reglamento 135 – 143 straipsniu.
               
            
                  9.
               
               
                  Devintasis ieškinio pagrindas grindžiamas tuo, kad nei lobizmas, nei sėkmės mokestis savaime nėra neteisėti, o taip nusprendus buvo pažeistas gero administravimo principas.
               
            
                  10.
               
               
                  Dešimtasis ieškinio pagrindas grindžiamas tuo, kad ginčijamo sprendimo pagrindinės išvados, susijusios su ieškove, yra klaidingos, nes EDES kolegija ir Paskyrimų tarnyba (DG NEAR) pažeidė pagrindines ieškovės teises, visų pirma, gero administravimo principą, rūpestingumo pareigą ir nepakankamai motyvavo ginčijamą sprendimą.
               
            
                  11.
               
               
                  Vienuoliktasis ieškinio pagrindas grindžiamas EDES kolegijos veiklos procedūros 13 straipsnio 2 dalies ir teisės į gynybą pažeidimu.
               
            
                  12.
               
               
                  Dvyliktasis ieškinio pagrindas grindžiamas tuo, kad EDES kolegija turėjo turėti ir kitos informacijos nei galutinė ataskaita, ir taip buvo pažeistas EDES veiklos procedūros 13 straipsnio 2 dalis.
               
            
                  13.
               
               
                  Tryliktasis ieškinio pagrindas grindžiamas tuo, kad OLAF galutinės ataskaitos redagavimo mastas pažeidė gero administravimo principą, rūpestingumo pareigą ir teisingo proceso principą.
               
            
                  14.
               
               
                  Keturioliktasis ieškinio pagrindas grindžiamas tuo, kad sankcija buvo nustatyta tokio dydžio, kuriam įtaką padarė įvairūs Reglamento (ES, Euratomas) Nr. 883/2013, Finansinio reglamento ir pagrindinių teisės principų pažeidimai.
               
            
                  15.
               
               
                  Penkioliktais ieškinio pagrindas grindžiamas tuo, kad galutinė ataskaita neparodo, kad eksperto gyvenimo aprašymas buvo suklastotas ar padirbtas, todėl ginčijamas sprendimas šiuo klausimu yra nepagrįstas ir pažeidžia gero administravimo principą, rūpestingumo pareigą ir teisę į gynybą.
               
            
                  16.
               
               
                  Šešioliktasis ieškinio pagrindas grindžiamas tuo, kad OLAF operatyvinės analizės ataskaita buvo netinkama numatytiems tikslams ir taip buvo pažeistas gero administravimo principas ir teisė į gynybą.
               
            
         (1)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018, p. 1, klaidų ištaisymas OL L 329, 2019 12 19, p. 97).
      
         (2)  2018 m. lapkričio 26 d. Tarybos reglamentas (ES) 2018/1877 dėl 11-ajam Europos plėtros fondui taikomo finansinio reglamento, panaikinantis Reglamentą (ES) 2015/323 (OL L 307, 2018, p. 1).
      
         (3)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013, p. 1).